CELEX: 52012DP0151
Language: et
Date: 2012-05-10 00:00:00
Title: Parlamendiliikme Corneliu Vadim Tudori puutumatuse kaitsmise taotlus Euroopa Parlamendi 10. mai 2012 . aasta otsus Corneliu Vadim Tudori puutumatuse ja eesõiguste kaitsmise taotluse kohta (2011/2100(IMM))

10.9.2013   
            
            
               ET
            
            
               Euroopa Liidu Teataja
            
            
               CE 261/41
            
         Neljapäev, 10. mai 2012Parlamendiliikme Corneliu Vadim Tudori puutumatuse kaitsmise taotlus
   P7_TA(2012)0151
   Euroopa Parlamendi 10. mai 2012. aasta otsus Corneliu Vadim Tudori puutumatuse ja eesõiguste kaitsmise taotluse kohta (2011/2100(IMM))
   2013/C 261 E/08
   
      Euroopa Parlament,
   
   
               —
            
            
               võttes arvesse Corneliu Vadim Tudori 14. aprilli 2011. aasta taotlust, millest anti teada Euroopa Parlamendi 9. mai 2011. aasta täiskogu istungil, tema puutumatuse kaitsmiseks seoses Rumeenia kõrgema kassatsioonikohtu prokuröri algatatud menetlusega,
            
         
               —
            
            
               olles vastavalt kodukorra artikli 7 lõikele 3 andnud Corneliu Vadim Tudorile kahel korral võimaluse anda selgitusi,
            
         
               —
            
            
               võttes arvesse 8. aprilli 1965. aasta Euroopa Liidu privileegide ja immuniteetide protokolli artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. oktoobri 2008. aasta, 21. oktoobri 2008. aasta, 19. märtsi 2010. aasta ja 6. septembri 2011. aasta otsuseid (1),
            
         
               —
            
            
               võttes arvesse Rumeenia põhiseaduse artiklit 72,
            
         
               —
            
            
               võttes arvesse Rumeenia suursaadiku Euroopa Liidu juures 7. oktoobri 2011. aasta kirja,
            
         
               —
            
            
               võttes arvesse kodukorra artikli 6 lõiget 3 ja artiklit 7,
            
         
               —
            
            
               võttes arvesse õiguskomisjoni raportit (A7-0151/2012),
            
         
               A.
            
            
               arvestades, et Euroopa Parlamendi liige Corneliu Vadim Tudor on palunud kaitsta tema parlamendiliikme puutumatust seoses Rumeenia kõrgemas kassatsioonikohtus käimasoleva menetlusega;
            
         
               B.
            
            
               arvestades, et hr Tudori taotlus on seotud kriminaalmenetlusega, mille raames teda süüdistatakse kohtutäituri ja mõne politseiametniku ähvardamises, nende vastu vägivalla kasutamises, nende solvamises ja üldiselt püüus takistada seadusliku otsuse täideviimist, kui erakond România Mare tõsteti 4. jaanuaril 2011. aastal Bukarestis oma ruumidest välja;
            
         
               C.
            
            
               arvestades, et kõnealuse kriminaalmenetluse raames süüdistatakse Corneliu Vadim Tudorit kohtu solvamises, ebasündsas käitumises ja rahu rikkumises;
            
         
               D.
            
            
               arvestades, et vastavalt Euroopa Liidu privileegide ja immuniteetide protokolli artiklile 8 ei või Euroopa Parlamendi liikmeid üle kuulata, nende suhtes tõkendit kohaldada ega neid kohtumenetlusele allutada nende poolt oma kohustuste täitmisel avaldatud arvamuste või antud häälte tõttu; ning arvestades, et protokolli artikli 9 kohaselt on neil oma riigi territooriumil samasugune immuniteet nagu selle riigi parlamendi liikmetel;
            
         
               E.
            
            
               arvestades, et hr Tudor viitab oma kirjas nii protokolli artiklile 8 kui ka 9 (endised artiklid 9 ja 10); arvestades, et Rumeenia põhiseaduse artiklit 72 silmas pidades ei ole artikkel 9 asjakohane ning seetõttu tuleb tema taotlust tõlgendada nii, et see toetub ainult artiklile 8;
            
         
               F.
            
            
               arvestades, et 8. juunil 2011. aastal saatis õiguskomisjoni esimees Rumeenia ametivõimudele kirja, milles ta palus täiendavat, üksikasjalikumat teavet hr Tudori vastu algatatud menetluse kohta;
            
         
               G.
            
            
               arvestades, et 7. oktoobri 2011. aasta kirjas märkisid Rumeenia ametivõimud: „kuna hr Tudorit ei ole kinni peetud, vahistatud ega läbi otsitud, puudub vajadus küsida Euroopa Parlamendi nõusolekut. Kuna juhtumi asjaolud ei ole seotud tema ametikohustuste täitmisel antud häältega ega avaldatud poliitiliste arvamustega ning teda ei ole kinni peetud, vahistatud ega läbi otsitud, ei ole peetud vajalikuks taotleda hr Tudori puutumatuse äravõtmist”;
            
         
               H.
            
            
               arvestades, et erakonna România Mare väljatõstmine ja sellega seotud asjaolud kujutavad endast tõepoolest vastavalt tsiviil- ja kriminaalasja, millel puudub otsene ja ilmselge seos hr Tudori kui Euroopa Parlamendi liikme kohustuste täitmisega;
            
         
               I.
            
            
               arvestades, et hr Tudor ei kasutanud võimalust selgitada pädevale parlamendikomisjonile oma puutumatuse kaitsmise taotlust, eriti Rumeenia ametivõimude kirja silmas pidades;
            
         
               1.
            
            
               otsustab mitte kaitsta Corneliu Vadim Tudori puutumatust ja eesõigusi;
            
         
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Rumeenia pädevale ametiasutusele ja Corneliu Vadim Tudorile.
            
         
      (1)  Otsus kohtuasjas 101/63: Wagner vs. Fohrmann ja Krier, EKL 1964, lk 195; otsus kohtuasjas 149/85: Wybot vs. Faure ja teised, EKL 1986, lk 2391; otsus kohtuasjas T-345/05: Mote vs. parlament, EKL 2008, lk II-2849; otsus liidetud kohtuasjades C-200/07 ja C-201/07: Marra vs. De Gregorio ja Clemente, EKL 2008, lk I-7929; otsus kohtuasjas T-42/06: Gollnisch vs. parlament, EKL 2010, lk II-1135 ning otsus kohtuasjas C-163/10: Patriciello (EKLis veel avaldamata).